**GRAD NOVIGRAD - CITTANOVA**

***Upravni odjel za poslove ureda gradonačelnika, opće poslove i društvene djelatnosti***

**CITTÀ DI NOVIGRAD - CITTANOVA**

***Assessorato per gli affari dell'ufficio del sindaco, gli*** ***affari generali e le*** ***attivita' sociali***

KLASA: 320-02/24-01/07

URBROJ: 2163-5-02/01-24-01

Novigrad-Cittanova, 10.prosinca 2024.

GRADSKO VIJEĆE

GRADA NOVIGRADA - CITTANOVA

**TEMA: Prijedlog Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Novigrada-Cittanova za 2025. godinu**

PROČELNIK

Alen Luk

**\_\_\_\_\_\_\_\_\_\_\_\_\_\_\_\_**

**Obrazloženje uz Prijedlog PROGRAMA**

**korištenja sredstava od raspolaganja poljoprivrednim zemljištem u vlasništvu**

**Republike Hrvatske na području Grada Novigrada-Cittanova za 2025. godinu**

Zakonom o poljoprivrednom zemljištu (Narodne novine 20/18, 115/18, 98/19 i 57/22), člankom 49. stavkama 1.,3.,4. i 5. propisano je da su jedinice lokalne samouprave dužne donijeti program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH, te svake godine najkasnije do 31. ožujka za prethodnu godinu podnijeti Ministarstvu poljoprivrede godišnje izvješće o ostvarenju programa korištenja sredstava.

Sredstva koja su ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom, prihod su državnog proračuna 25%, 10% proračuna jedinice područne (regionalna) samouprave i 65% proračuna jedinice lokalne samouprave, na čijem se području poljoprivredno zemljište nalazi.

Navedena sredstva strogo su namjenska i moraju se koristiti isključivo za namjene koje su propisane člankom 49. Stavak 3. navedenog Zakona.

Na temelju navedenog izrađen je prijedlog Programa korištenja sredstava od raspolaganja poljoprivrednim zemljištem u vlasništvu RH za Grad Novigrad-Cittanovu za 2025.godinu, kojim je planirano ostvarenje prihoda u ukupnom iznosu od 56.000,00 EUR-a.

Iznos planiranih prihoda za 2025.godinu koristiti će se za ostvarenje slijedećih rashoda: zaštitu bilja, orezivanje nasada, održavanje pristupnih puteva, troškove za provođenje Programa raspolaganja poljoprivrednog zemljišta u vlasništvu RH koji se odnose na geodetske izmjere poljoprivrednog zemljišta u vlasništvu RH i financiranje programa Fonda za razvoj poljoprivrede i agroturizma Istarske županije.

Pripremila: Ivana Paulović-Dimec, mag.oec

* ***PRIJEDLOG*** *-*

Na temelju članka 49. stavak 4. Zakona o poljoprivrednom zemljištu (Narodne novine 20/18, 115/18, 98/19 i 57/22) i članka 39. Statuta Grada Novigrada –Cittanova (Službene novine Grada Novigrada-Cittanova 5/09, 3/13, 2/14, 2/17, 1/18, 2/20, 1/21, 6/21, 7/21 i 3/22) Gradsko vijeće Grada Novigrada –Cittanova na sjednici održanoj dana 10.prosinca 2024., donosi

**PROGRAM**

**korištenja sredstava od raspolaganja poljoprivrednim**

**zemljištem u vlasništvu Republike Hrvatske na području**

**Grada Novigrada –Cittanova za 2025. godinu**

**Članak 1.**

Program korištenja sredstava od raspolaganja poljoprivrednim zemljištem u vlasništvu Republike Hrvatske na području Grada Novigrada-Cittanova za 2025. godinu predstavlja planski dokument kojim se raspoređuju namjenski prihodi od zakupa, prodaje izravnom pogodbom i privremenog korištenja poljoprivrednog zemljišta na području Grada Novigrada-Cittanova prema namjeni koja je propisana Zakonom o poljoprivrednom zemljištu.

**Članak 2.**

Ukupni prihodi od raspolaganja poljoprivrednim zemljištem u vlasništvu RH na području Grada Novigrada-Cittanova iznose **56.000,00 EUR** i sastoje se od:

|  |  |  |  |
| --- | --- | --- | --- |
| R.  br. | Poz. | Vrsta prihoda | Plan za 2025.g.  u EUR-ima |
| 1. | P031 | Zakup i privremeno korištenje poljoprivrednog zemljišta | 55.000,00 |
| 2. | P072 | Prodaja poljoprivrednog zemljišta | 1.000,00 |
|  |  | **UKUPNO** | **56.000,00** |

**Članak 3.**

Prihodi iz članka 2. ovog Programa raspoređuju se na rashode za slijedeće namjene:

|  |  |  |  |
| --- | --- | --- | --- |
| R.  br. | Poz. | Vrsta rashoda | Plan za 2025.g.  u EUR-ima |
| 1. |  | Program uređenja ruralnog prostora izgradnjom i održavanjem ruralne infrastrukture vezane za poljoprivredu |  |
|  | R764 | Zaštita bilja –tretman herbicidima nasada i površina | 10.000,00 |
|  | R769 | Orezivanje nasada | 5.000,00 |
|  | R743 | Održavanje pristupnih puteva | 10.000,00 |
| 2. |  | Program sufinanciranja aktivnosti izrade programa, projekata i ostalih dokumenata neophodnih za provedbu mera potpore iz ruralnog razvoja |  |
|  | R671 | Program potpore poljoprivredi i ruralnom razvoju na području Grada Novigrada-Cittanova | 19.908,00 |
| 3. |  | Troškovi vezani uz provedbu Zakona o poljoprivrednom  zemljištu |  |
|  | R809 | Geodetske usluge | 8.438,00 |
| 4. |  | Druge poticajne mjere za unapređenje poljoprivrede |  |
|  | R672 | Fond za razvoj poljoprivrede i agroturizma IŽ | 2.654,00 |
|  |  | **UKUPNO** | **56.000,00** |

**Članak 4.**

Ovaj Program objaviti će se u Službenim novinama Grada Novigrada-Cittanova, a primjenjuje se od 1. siječnja 2025. godine.

KLASA: 320-02/24-01/07

URBROJ: 2163-5-02/01-24-01

Novigrad-Cittanova, 10.prosinca 2024.

GRADSKO VIJEĆE

GRADA NOVIGRADA-CITTANOVA

PREDSJEDNICA

Dijana Lipovac Matić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_